অন্য চাষের মতোই খরচ। জলের ঝামেলাও তেমন নয়। অথচ রোজগার দ্বিগুণ। অর্থের গুণে বাঁধাকপি, ফুলকপিকে সরিয়ে বনগাঁ, বারাসতের মহকুমার বিস্তীর্ণ এলাকার কৃষকরা ব্রকোলি চাষে মন দিয়েছেন। হোটেল, রেস্তোঁরার চাহিদা আছেই, সঙ্গে সাধারণ মানুষের খাদ্য তালিয়া ব্রকোলি জায়গা করে নেওয়ায় বিক্রি নিয়ে ভাবতে হয় না। বিঘে প্রতি দশ থেকে পনেরো হাজার টাকা লাভের হাতছানিতে ব্রকোলি চাষের জমি দ্রুত বাড়ছে উত্তর ২৪ পরগনায়।